
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 323 


3 Απριλίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση τροποποίησης του Οργανισμού Εσωτερικής 


Υπηρεσίας ΚΑΠΗ Δήμου Ερυθρών. 1 

Σύσταση Δημοτικού Ν .Π.Δ.Δ. στο Δήμο Ν. Περάμου Ν. 
Αττικής με την επωνυμία «Δημοτικός Οργανισμός 

Άθλησης Νέας Περάμου». 2 

Διάλυση της επιχείρησης «Τουριστικής Ανάπτυξης» 

του Δήμου Κατερίνης. 3 

Τροποποίηση Κανονισμού ΚΑΦ ΛΙΜΕΝΑ ΡΟΔΟΥ προ¬ 
θεσμίας απόδοσης πόρων. 4 

Συμπλήρωση Ειδικής Διάταξης στην υπ' αριθ. 
58771/10544/10/2/1962 (ΦΕΚ 47 Β) Απόφαση 
Υπουργού Εργασίας «Περί εγκρίσεως Κανονισμού 

ΚΑΦ ΛΙΜΕΝΑ ΡΟΔΟΥ».. 5 

Αλλαγή επωνυμίας Ερασιτεχνικής Σχολής χορού. 6 

Υπαγωγή προσωπικού της Κοινότητας Λάγκας Ν. 
Καστοριάς στις διατάξεις του Α' μέρους του Ν. 

1188/81. 7 

Διαφήμιση και Ενημέρωση από Ανώνυμες Εταιρίες 
Διαχείρισης Αμο ιβα ίων Κεφαλαίων. 8 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ.Τ.Τ. 819/98 (1) 

Έγκριση τροποποίησης του Οργανισμού Εσωτερικής Υ¬ 
πηρεσίας ΚΑΠΗ Δήμου Ερυθρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε από το άρθρο 26 του Ν. 1832/89 και αντι- 
καταστάθηκε με το άρθρο 8 παρ. 5 του Ν. 2307/95. 

2. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση των θεμάτων για 
την Τοπική Αυτ/ση και άλλες διατάξεις», ειδικότερα δετών 
άρθρων 9 παρ. 1 και 18 παρ. 12 ιδίου Νόμου. 

3. Τις διατάξεις του Δημοτικού και Κοινοτικού Κώδικα 
Π .Δ. 410/95 ειδικότερα δε των άρθρων 198 και 203. 

4. Τις διατάξεις του Ν. 2362/95 «περί Δημοσίου Λογιστι¬ 
κού ελέγχου, των δαπανώντου Κράτους και άλλες διατά¬ 
ξεις». 


5. Τις διατάξεις του Ν. 1476/89 «περί μονιμοποιήσεως 
προσωπικού και άλλων διατάξεων», ως και τις όμοιες του 
Ν. 1586/86. 

6. Τις διατάξειςτου Ν. 2190/94, όπως τροποποιήθηκε με 
το Ν. 2527/97 (ΦΕΚ 206/Α/8.10.97) και ισχύει. 

7. Την αριθ. οίκ. 53/ΔΔ/5.1.98 απόφαση του Γενικού 
Γραμματέα Περιφέρειας Αττικής με την οποία ορίστηκε 
πρ/νος Δ/νσης Τοπ. Αυτ/σης - Διοίκησης Δυτ. Αττικής ο Νι¬ 
κόλαος Σωτηρόπουλος. 

8. Το αριθ. 11/2/23.12.97 πρακτικό Υπηρεσιακού Συμ¬ 
βουλίου περιφερειακής Διοίκησης Δοτικής Αττικής, στο 
οποίο διατυπώνει τη σύμφωνη γνώμη του επί της αριθ. 
12/97 απόφασης Διοικητικού Συμβουλίου ΚΑΠΗ Δήμου 
Ερυθρών περί έγκρισης του Ο. Ε Υ. αυτού. 

9. Την 143/97 απόφαση Δημοτικού Συμβουλίου Δήμου 
Ερυθρών με την οποία ομόφωνα εγκρίνει τον Οργανισμό 
Εσωτ. Υπηρεσίας του ΚΑΠΗ Δήμου Ερυθρών, όπως ειδι¬ 
κότερα στην 12/97 απόφαση Διοικητικού Συμβουλίου ΚΑ¬ 
ΠΗ αναφέρεται, αποφασίζουμε: 

Εγκρίνουμε την αριθμ. 12/97 απόφαση Διοικητικού Συμ¬ 
βουλίου ΚΑΠΗ Δήμου Ερυθρών περί έγκρισηςτου Οργα¬ 
νισμού Εσωτερικής Υπηρεσίας αυτού ως εξής: 

ΑΡΘΡΟ Ιο 

Α) ΔΙΟΙΚΗΤΙΚΗ ΥΠΗΡΕΣΙΑ 

Γραφείο Διοίκησης και Κοινωνικής Πρόνοιας 

Β) ΥΓΕΙΟΝΟΜΙΚΗ ΥΠΗΡΕΣΙΑ 

1) Γραφείο Φυσικοθεραπείας 

2) Γραφείο Επισκεπτριών Αδελφών Νοσοκόμων 

3} Γ ραφείο Εργοθεραπείας 

4) Γ ραφείο Οικογενειακών Βοηθών 

ΑΡΘΡΟ 2ο 

ΜΟΝΙΜΕΣ ΘΕΣΕΙΣ ΠΡΟΣΩΠΙΚΟΥ ΔΗΜΟΣΙΟΥ ΔΙΚΑΙΟΥ 

Α) ΔΙΟΙΚΗΤΙΚΟ ΠΡΟΣΩΠΙΚΟ 

Μία (1) θέση του Κλάδου ΤΕ2 Κοινωνικών Λειτουργών 
με βαθμούς Γ-Α. 

Β) ΥΓΕΙΟΝΟΜΙΚΟ ΠΡΟΣΩΠΙΚΟ 

1. Μία (1) θέση Κλάδου ΤΕ10 Φυσικοθεραπευτών, βαθ¬ 
μού Γ-Α. 

2. Μία (1) θέση Κλάδου ΤΕ6 Επισκεπτριών Υγείας, βαθ¬ 
μού Γ-Α. 

3. Μία (1) θέση Κλάδου ΤΕ18 Εργοθεραπευτών. βαθμού 
Γ-Α. 

4. Μία (1) θέση Κλάδου ΥΕ15 Οικογενειακών βοηθών, 
βαθμού Δ-Γ. 

ΑΡΘΡΟ 3ο 

ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤ. ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Α'ΔΙΟΙΚΗΤΙΚΟ ΠΡΟΣΩΠΙΚΟ 

Μία (1) θέση του Κλάδου ΤΕ2 Κοινωνικών Λειτουργών, 
βαθμού Γ-Α 

Β' ΥΓΕΙΟΝΟΜΙΚΟ ΠΡΟΣΩΠΙΚΟ 
Μία (1) θέση Κλάδου ΤΕ10 Φυσικοθεραπευτών, βαθμού 
Γ-Α. 

Μία (1) θέση Κλάδου ΤΕ6 Επισκεπτριών Υγείας, βαθμού 
Γ-Α. 

Μί® (1)θέση Κλάδου ΥΕ15 Οικογενειακών βοηθών, βαθ¬ 
μού Δ-Γ. 

Η δαπάνη μισθοδοσίας για το ανωτέρω προσωπικό που 
προβλέπεται στον προϋπ/σμό του Ν,Π. έχει ως εξής: 

1) Πάτον Κοιν. Λειτουργό κλάδου ΤΕ2 Δρχ.3.450.000 

2) ΠάτονΕπ. Υγείας κλάδουΤΕ6 » 3.450.000 

3) Για τον Φυσιοθεραπευτή κλάδου ΤΕ 10 » 3.450.000 

4) Γιατην οικογ. Βοηθό κλάδου ΥΕ15» 2.900.000 

ΑΡΘΡΟ 4ο 

Πρόσληψη - Προσόντα - Δικαιώματα προσωπικού 

1. Τα σχετικά με το διορισμό και τα τυπικά προσόντατου 
μονίμου προσωπικού προβλέπονται από τις διατάξεις του 
Ν. 1188/81 περί καταστάσεως προσωπικού Δήμων και 
Κοινοτήτων όπως συμπληρώθηκαν με το Π.Δ. 37Α/87 και 
τοΝ. 1735/87, Ν. 2307/95. 

2. Ο τρόπος πρόσληψης και τα τυπικά προσόντα του ε¬ 
κτάκτου προσωπικού (Ιδιωτ. δικαίου ορισμένου χρόνου) 
προβλέπονται από τις διατάξεις του Ν. 2190/94. 

3. Τα καθήκοντα του μονίμου προσωπικού, τους περιο¬ 
ρισμούς, το χρόνο εργασίας, την αστική ευθύνη, τα δικαι¬ 
ώματα, τις άδειες, τις μεταβολές της υπηρεσιακής κατά¬ 
στασης, τις ηθικές αμοιβές, τα πειθαρχικά αδικήματα, τις 
ποινές, τη λύση της υπαλληλικής σχέσης κ.λπ. ρυθμίζο¬ 
νται από τις διατάξεις: α)του Ν. 1188/81 περί καταστάσε¬ 
ως προσωπικού Δήμων και Κοινοτήτων όπως τροποποιή¬ 
θηκε με το Ν. 2307/95, β) το Ν. 2190/94 περί σύστασης α¬ 
νεξάρτητης αρχής για την επιλογή προσωπικού και 
ρύθμιση θεμάτων Διοίκησης, όπως τροποποιήθηκε με τον 
Ν. 2190/94, γ) του Π.Δ. 37Α/87 και δ) του Ν. 1735/87 περί 
προσλήψεων στο Δημόσιο Τομέα και άλλες διατάξεις. 

ΑΡΘΡΟ 5ο 

Διεξαγωγή Γραψικής Υπηρεσίας 

Η διεξαγωγή της γραφικής εργασίας του Κέντρου όπως 
την τήρηση πρωτοκόλλου αλληλογραφίας, των Πρακτι¬ 
κών του Διοικητικού Συμβουλίου, την έκδοση χρηματικών 
ενταλμάτων, τα καθήκοντα ειδικού γραμματέα και γενικά 
τη διεξαγωγή της οικονομικής διοίκησης και διαχείρισης 
του Κέντρου, ανατίθενται σε τακτικό υπάλληλο του Δήμου 
Ερυθρών ύστερα από σχετική απόφαση του Διοικητικού 
Συμβουλίου, στον οποίο καταβάλλεται αμοιβή υπερωρια- 
κής εργασίας σύμφωνα με την ισχύουσα Νομοθεσία. 

ΑΡΘΡΟ 6ο 

Οι αρμοδιότητες του προσωπικού καθορίζονται ως εξής: 
Α. ΔΙΟΙΚΗΤΙΚΟΥ ΠΡΟΣΩΠΙΚΟΥ 
Γ ραφείο Διοίκησης και Κοινωνικής Πρόνοιας 
Όλων των Υπηρεσιών του ΚΑΠΗ συντονίστρια είναι η 


Κοινωνική Λειτουργός η οποία έχει τις πιο κάτω αρμοδιό¬ 
τητες: 

α) Συνεργάζεται με τον Πρόεδρο και το Δ,Σ. του ΚΑΠΗ 
και πριν από κάθε ενέργεια ενημερώνει τον Πρόεδρο. 

β) Συνεργάζεται με τα Μέλη του ΚΑΠΗ με σκοπό να 
συμβάλλει στην αντιμετώπιση τυχόν ψυχολογικών, ατομι¬ 
κών ή οικογενειακών προβλημάτων σεβόμενη την προ¬ 
σωπικότητα, αξιοπρέπεια και τα δικαιώματα των μελών 
και επισκέπτεται αυτά στο σπίτι τους σε περιπτώσεις α¬ 
νάγκης. 

γ) Συνεργάζεται με το υπόλοιπο προσωπικό και έχει τη 
Διοικητική ευθύνη της εύρυθμης λειτουργίας όλων των υ¬ 
πηρεσιών που αποσκοπούν στην εξυπηρέτηση των με¬ 
λών. 

δ) Έχει την ευθύνη για την οργάνωση, εκπαίδευση και 
αξιοποίηση των εθελοντών καθώς και τη Διοικητική πα¬ 
ρακολούθηση της πρακτικής άσκησης των σπουδαστών 
των σχολών Κοινωνικής Εργασίας και Παράίατρικών Ε¬ 
παγγελμάτων που τυχόν θα εκπαιδεύονται στο Κέντρο. 

ε) Επικοινωνεί με το υς τοπικούς παράγοντες της περιο¬ 
χής και του Δήμου με σκοπό την ενημέρωσή τους και την 
συμβολή τους στο πρόγραμμα για την επίτευξη του σκο¬ 
πού του Κέντρου. 

στ) Οργανώνει σύμφωνα μετοεγκεκριμένοπρόγραμμα 
τις διάφορες εκδηλώσεις, ψυχαγωγικές, μορφωτικές 
κ.λπ. ταυ Κέντρου στα πλαίσια καλής συνεργασίας με 
τους Δημότες ή ιδιώτες εθελοντές ή τις διάφορες επιτρο¬ 
πές που λειτουργούν στο Κέντρο, καθώς επίσης και τα 
Μέλη και αντιμετωπίζει κάθε έκτακτο θέμα που αφορά τη 
λειτουργία του Κέντρου. 

Β. ΥΓΕΙΟΝΟΜΙΚΗ ΥΠΗΡΕΣΙΑ 

1. Γ ραφείο Φυσιοθεραπείας 

Ο Φυσιοθεραπευτής συνεργάζεται με το Γ ιατρό που ε- 
κάστοτε υπηρετεί στο Κέντρο και εφαρμόζει την φυσιο¬ 
θεραπευτική αγωγή στα μέλη σύμφωνα με την υπόδειξη 
του Γ ιατρού ή με γραπτή εντολή γιατρού ειδικότητας φυ¬ 
σικής αγωγής. Σε έκτακτη και ειδική ανάγκη μπορεί να ε¬ 
κτελεστοί και φυσιοθεραπευτική αγωγή στο σπίτι των με¬ 
λών. 

2. Γ ραφείο Επισκεπτριών Αδελφών Νοσοκόμων 

Η επισκέπτρια αδελφή βοηθά το γιατρό κατά τις ώρες 
λειτουργίας του Ιατρείου και έχει την ευθύνη για τη φύ¬ 
λαξη και διαχείριση του φαρμακευτικού και υγειονομικού 
υλικού του Κέντρου καθώς καιτηνέγκαιρηπρομήθειατου 
απαραίτητου φαρμακευτικού υλικού του Ιατρείου του Κέ¬ 
ντρου. 

Επίσης επισκέπτεται τα Μέλη στο σπίτι τους και παρέχει 
νοσηλευτικές φροντίδες και οδηγίες όταν κρίνεται ανα¬ 
γκαίο. 

Παρέχει πληροφορίες στα Μέλη σχετικά με θέματα α¬ 
τομικής και δημόσιας υγείας και επιλαμβάνεται κάθε θέ¬ 
ματος υγείαςπου αφορά τα μέλη και τις οικογένειέςτους. 
2. Γ ραφείο Εργοθεραπείας 

Ο Εργοθεραπευτής φροντίζει για την αξιοποίηση των 
δεξιοτήτων των μελών για δημιουργική απασχόληση και 
παραγωγικό έργα με σκοπό την αξιοποίηση του ελεύθε¬ 
ρου χρόνου τους δημιουργικά και τηντυχόν οικονομική ε¬ 
νίσχυσή τους. Επίσης βοηθά τα μέλη στην άσκηση για αυ¬ 
τοεξυπηρέτηση και την ανάπτυξη ειδικών ενδιαφερό¬ 
ντων. 

Ο Εργοθεραπευτής μπορεί να παρέχει τις υπηρεσίες 
του και στο σπίτι του μέλους εάν υπάρχει ειδική ανάγκη 
για τούτο. 

3. Γραφείο Οικογενειακών Βοηθών 

Η Οικογενειακή Βοηθός προσφέρει τις υπηρεσίες της 
στα μέλη του ΚΑΠΗ εντός του χώρου που στεγάζεται και 
στο σπίτι των μελών στις περιπτώσεις που ζουν μόνα τους 
και έχουν ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα 
στο σπίτι, όπως ελαφρό μαγείρεμα, καθαριότητα, αγορά 
τροφίμων και διάφορες μικραεξυπηρετήσεις έξω από το 
σπίτι. 

Η βοήθεια προσφέρεται σε εξαιρετικές περιπτώσεις και 
ύστερα από συνεννόηση με την Κοινωνική Λειτουργό. 

Επίσης μεριμνά για την καθαριότητα και τον ευπρεπι- 
σμό όλων των χώρων του Κέντρου. 

ΑΡΘΡΟ 7ο 

Το Κέντρο Ανοικτής Προστασίας του Δήμου μπορεί να 
χρησιμοποιηθεί σαν Κέντρο Πρακτικής εξάσκησης σπου¬ 
δαστών σχολών Κοινωνικής Εργασίας καθώς επίσης και 
σπουδαστών Παραϊατρικών Επαγγελμάτων. 

Κάθε τυχόν εθελοντικό προσωπικό του οποίου τις υπη¬ 
ρεσίες αποδέχεται ο Πρόεδρος ή το Δ.Σ. ανεξαρτήτου ει¬ 
δικότητας τίθεται στη διάθεση της Κοινωνικής Λειτουρ¬ 
γού η οποία δραστηριοποιεί και χρησιμοποιείτο προσω¬ 
πικό αυτό σύμφωνα με τις γνώσεις που διαθέτει και τις 
ικανότητές του σε συνδυασμό με τις ανάγκες του Κέ¬ 
ντρου και των μελών του, ενημερώνοντας πάντοτε τον 
Πρόεδρο του ΚΑΠΗ. 

Ακροτελευταίο άρθρο 

Από την απόφαση αυτή προκαλείται δαπάνη σε βάρος 
του προϋπολογισμού του Ν.Π. ύψους 497,731 δρχ. περί¬ 
που για το τρέχον οικονομικό έτος και 18,641.250 δρχ. πε¬ 
ρίπου για καθένα από τα επόμενα οικονομικά έτη (άρθρο 
27 Ν. 2081/92 που προστίθεται ως άρθρο 29Α του Ν. 
1558/85). 

Για την παραπάνω αιτία έχει γραφτεί πίστωση στους 
Κ.Α. 05/111.1 Κ.Α. 032.2 και Κ.Α. 032.2. 

Η ισχύς του παρόντος Ο.Ε.Υ. του Ν.Π,Δ.Δ. αρχίζει από 
τη δημοσίευσή του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αιγάλεω, 16 Φεβρουάριου 1998 

Με εντολή Γ.Γ. Περιφέρειας 
Ο Διευθυντής 
ΝΙΚ. ΣΩΤΗΡΟΠΟΥΛΟΣ 

-♦- 

Αριθ. 1628 (2) 

Σύσταση Δημοτικού Ν.Π,Δ.Δ. στο Δήμο Ν. Περάμου Ν. 

Αττικής με την επωνυμία «Δημοτικός Οργανισμός Ά¬ 
θλησης Νέας Περάμου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

3. Την αριθ. 3364/28.1.98 πράξη μας με την οποία επι¬ 
κυρώθηκε η 136/97 απόφαση Δημοτικού Συμβουλίου Δή¬ 
μου Ν. Περάμου περί έγκρισης κατ’ αρχήν της σύστασης 


Ν.Π,Δ.Δ. με την επωνυμία «Δημοτικός Οργανισμός Άθλη¬ 
σης Νέας Περάμου». 

4. Την αριθμ. 16/98 απόφαση Δημοτικού Συμβουλίου 
«περίσυστάσεωςδημοτικού Ν.Π,Δ.Δ.»«ΔημοτικόςΟργα¬ 
νισμός Άθλησης Νέας Περάμου». 

5. Την αριθμ. 53ΔΔ/5.1.98 απόφαση του Γ.Γ. Περιφέρει¬ 
ας Αττικής με την οποία ορίστηκε Πρ/νος Δ/νσης ο Νικ. 
Σωτηρόπουλος, αποφασίζουμε: 

Συνιστούμε στο Δήμο Νέας Περάμου του Νομού Αττι¬ 
κής Δημοτικό Νομικό Πρόσωπο με την επωνυμία «ΔΗΜΟ¬ 
ΤΙΚΟΣ ΟΡΓΑΝΙΣΜΟΣ ΑΘΛΗΣΗΣ ΝΕΑΣ ΠΕΡΑΜΟΥ» ως ε¬ 
ξής: 

Άρθρο 1 ο 

Ο Δημοτικός Οργανισμός Άθλησης Νέας Περάμου 
(ΝΠΔΔ) που συστήθηκε με την υπ’ αριθμ. 136/1997 από- 
φασητουΔημοτικού ΣυμβουλίουτουΔήμου Ν. Περάμου, 
λειτουργεί σύμφωνα με τον παρόντα Κανονισμό και τις 
διατάξειςτου Δημοτικού και Κοινοτικού Κώδικα. Είναι Νο¬ 
μικό Πρόσωπο Δημοσίου Δικαίου (ΝΠΔΔ) και σ' αυτό πα- 
ραχωρούνταιπρος χρήση όλες οι Δημοτικές Αθλητικές Ε¬ 
γκαταστάσεις του Δήμου Νέας Περάμου και όσα άλλα κα¬ 
τασκευαστούν από το Δήμο ή παραχωρηθούν από 
άλλους Οργανισμούς. 

Άρθρο 2ο 

ΣΚΟΠΟΙ ΤΟΥ ΟΡΓΑΝΙΣΜΟΥ ΕΙΝΑΙ: 

1 .Διάδοση και ανάπτυξη του αθλητισμού στην πόλη της 
Νέας Περάμου, καθώς και η συμμετοχή όλων των κατοί¬ 
κων του Δήμου Ν. Περάμου σε αθλητικές δραστηριότη¬ 
τες, χωρίς κερδοσκοπικούς στόχους, καλλιεργώντας τις 
σωματικές και πνευματικές ικανότητες και το φίλαθλο συ- 
ναγωνιστικό πνεύμα, 

2. Η συντήρηση των Δημοτικών αθλητικών εγκαταστά¬ 
σεων καθώς και η δημιουργία νέων χώρων άθλησης σε 
κάθε περιοχή της Ν. Περάμου έτσι ώστε να καλύπτονται 
οι ανάγκες των κατοίκων και ιδιαίτερα των νέων. 

3. Η συνεργασία με άλατα αθλητικά Σωματεία του Δή¬ 
μου Ν. Περάμου. 

4. Η ψυχαγωγία και αναβάθμιση του πολσιστικού επιπέ¬ 
δου των νέων. 

5. Η οργάνωση αθλητικών εκδηλώσεων (π.χ. τουρ¬ 
νουά), επιμορφωτικών σεμιναρίων, διαλέξεων κ.λπ. 

Άρθρο 3ο 

ΕΔΡΑ ΤΟΥ ΟΡΓΑΝΙΣΜΟΥ 

Έδρα του οργανισμού είναι η πόλη της Νέας Περάμου. 
Άρθρο 4 ο 

ΠΟΡΟΙ ΤΟΥ ΟΡΓΑΝΙΣΜΟΥ 

Οι πόροι του οργανισμού είναι η ετήσια επιχορήγηση 
του Δήμου Ν, Περάμου, εκ δραχμών πέντε εκατομμυρίων 
(5.000.000 δρχ.), οι επιχορηγήσεις από τη Γενική Γραμ¬ 
ματεία Αθλητισμού, κάθε φύσεως συνδρομές, εισφορές 
δωρεές, χορηγίες, κληρονομιές, κληροδοσίες, πρόσοδοι 
από την ίδια του περιουσία, επιχορηγήσεις από προ¬ 
γράμματα της ΕΟΚ, εισπράξεις από διαφημίσεις στο χώ¬ 
ρο των αθλητικών εγκαταστάσεων. 

Άρθρο 5ο 

ΝΟΜΙΚΗ ΜΟΡΦΗ ΤΟΥ ΟΡΓΑΝΙΣΜΟΥ 

0 Δημοτικός Οργανισμός Άθλησης Νέας Περάμου α¬ 
ποτελεί ΝΠΔΔ και διέπεται από τις διατάξειςτων άρθρων 

197, 204 και επομ. του Κώδικα περί ΔΗΜΩΝ ΚΑΙ ΚΟΙΝΟ¬ 
ΤΗΤΩΝ Π.Δ. 4 10/1995 (ΦΕΚ 231/Α/14.11.95) όπως επίσης 
και από τις σχετικές διατάξεις των Νόμων του Κράτους. 

Άρθρο 6ο 

ΠΕΡΙΟΥΣΙΑ ΟΡΓΑΝΙΣΜΟΥ 

Η περιουσία του Οργανισμού θα είναι: 

1. Τα περιουσιακά στοιχεία που αναφέρονται στο άρ¬ 
θρο 1 του παρόντος Κανονισμού. 

2. Οι χώροι που θα παραχωρεί ο Δήμος για την ανάπτυ¬ 
ξη των εγκαταστάσεών του που θα γίνονται σύμφωνα με 
απόφαση του Δημ. Συμβουλίου. 

3. Τα οικοδομήματα, οι εγκαταστάσεις και τα κάθε «ρύ¬ 
σεως κτίρια που θα αναγείρει στους παραπάνω χώρους. 

4. Κάθε άλλος χώρος ή κτίριο που θα παραχωρείται σ' 
αυτό. 

5. Κινητά αντικείμενα (αθλητικά όργανα, έπιπλα, συ¬ 
σκευές κ.λπ.). 

Άρθρο 7ο 

Ο Οργανισμός Άθλησης διοικείται από πενταμελές (5) 
Διοικητικό Συμβούλιο, Πρόεδρος του οποίου θα είναι ο 
Δήμαρχος ή ο υπ’ αυτού οριζόμενος Αντιδήμαρχος ή Δη¬ 
μοτικός Σύμβουλος και τέσσερα (4) μέλη που ορίζονται α¬ 
πό το Δημ. Συμβούλιο και τα οποία είναι σχετικά με το α¬ 
ντικείμενο. 

ΘΗΤΕΙΑτου Διοικητικού Συμβουλίου. 

1. Η θητεία του Διοικητικού Συμβουλίου του Οργανι¬ 
σμού είναι η ίδια με τη θητεία του Δημοτικού Συμβου¬ 
λίου. 

2. Τα μέλη του Διοικητικού Συμβουλίου, εκτός του Προ¬ 
έδρου αυτού, εκλέγονται από Δημ. Συμβούλιο αμέσως 
μετά την πρώτη συνεδρίαση από την ανάληψη των καθη¬ 
κόντων αυτού. 

3. Το Δ.Σ. αφού συνέλθει σε Σώμα του Οργανισμού Ά¬ 
θλησης μέσα σε προθεσμία δέκα (10) ημερών εκλέγει το 
Γραμματέα, τον Έφορο και τον ελέγχοντα Σύμβουλο αυ- 
τού. 

4. Τα μέλη του Δ.Σ. μπορούν να αντικατασταθούν κατά 
τη διάρκεια της θητείας τους για λόγους που δημιουρ¬ 
γούν σοβαρά προβλήματα στη λειτουργία του ΝΠΔΔ ύ¬ 
στερα από απόφαση του Δημ. Συμβουλίου που λαμβάνε- 
ται κατά πλειοψηφία των μελών του. 

Άρθρο 8ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το Δ.Σ. μεριμνά για την προώθηση και επιτυχία των σκο¬ 
πών του ΝΠΔΔ που αναφέρονται στο άρθρο 2 του παρό¬ 
ντος. 

Διαχειρίζεται την περιουσία του και γενικότερα τα συμ¬ 
φέροντα του ΝΠΔΔ και ασκεί εποπτεία στη λειτουργία 
του καθώς επίσης και όλων των αθλητικών χώρων που 
βρίσκονται στην περιοχή του Δήμου Ν. Περάμου και κα¬ 
θορίζει τον τρόπο λειτουργίας τους. 

Μεταξύ των ως άνω δραστηριοτήτων συμπεριλαμβάνε- 
ται: 

1. Η συντήρηση των εγκαταστάσεων και μέσων που υ¬ 
πάρχουν ή μελλοντικά θα αποκτηθούν για τους αθλητι¬ 
κούς χώρους (στάδια κ.λπ.). 

2. Ο εφοδιασμός των αθλητικών χώρων και εγκαταστά¬ 
σεων με κατάλληλα μέσα και όργανα. 


3. Η εκπόνηση - σχεδιασμός αθλητικών, ψυχαγωγικών, 
πολιτιστικών προγραμμάτων εντός των αθλητικών σκο¬ 
πών του Οργανισμού. 

4. Αποφασίζει για τις προσλήψεις και τις απολύσεις του 
προσωπικού του Οργανισμού. 

5. Το Δ.Σ. καταρτίζει το ετήσιο πρόγραμμα λειτουργίας 
του Οργανισμού. 

6. Ψηφίζει τον ετήσιο απολογισμό και προϋπολογισμό 
του Οργανισμού. 

7. Μελετά και αποδέχεται τα αιτήματα της Τοπικής Αυ¬ 
τοδιοίκησης για τη διάθεση των αθλητικών εγκαταστάσε¬ 
ων και χώρων σε αθλητικές, πολιτιστικές, ψυχαγωγικές, 
πνευματικές εκδηλώσεις και συνεργάζεται με αυτήν για 
την επιτυχία των παραπάνω σκοπών. 

8. Καθορίζει το αντίτιμο εισόδου, χρήσης των χώρων ό- 
ταντούτο κρίνει ορθό και σκόπιμο. 

9. Με απόφασή του καταλογίζει κάθε βλάβη ή φθορά ή 
απώλεια στις εγκαταστάσεις και τα μέσα και τα υλικά σε 
βάρος των υπαιτίων σε περίπτωση φθορών, ζημιών κ.λπ. 
του Οργανισμού και αιτείται την αποζημίωση και την επι¬ 
βολή τυχόν κυρώσεων στους υπαιτίους. 

10. Αποφασίζει για τη σύσταση Επιτροπών οι οποίες θα 
είναι υπεύθυνες για την ειδικότερη ανάπτυξη δραστηριο¬ 
τήτων σε διάφορα αθλητικάτμήματαπου θα λειτουργούν 
στον Οργανισμό (π.χ. Επιτροπή κλασικού αθλητισμού, 
μπάσκετ, βόλεϊ κ.λπ.). Οι Επιτροπές αυτές θα λειτουρ¬ 
γούν σε συνεργασία με το Δ.Σ. του Οργανισμού και κατό¬ 
πιν εγκρίσεως αυτού, έχοντας το Δ.Σ. το δικαίωμα να με¬ 
τατρέπει ή να ανακαλεί τις αποφάσεις των Επιτροπών, ό¬ 
ταν τούτο κρίνει σκόπιμο και ορθό. 

Άρθρο 9ο 

ΛΕΙΤΟΥΡΓΙΑ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το Δ.Σ. συνεδριάζει τακτικά κάθε τριάντα (30) ημέρες 
(1 μήνα), ύστερα από πρόσκληση του Προέδρου που κοι¬ 
νοποιείται στα μέλη τουλάχιστον δύο (2) ημέρες πριν τη 
συνεδρίαση με ευθύνη του Γραμματέα. 

Έκτακτες συνεδριάσεις πραγματοποιούνται κάθε φο¬ 
ρά που κρίνεται σκόπιμο από τον Πρόεδρο ή το ζητήσουν 
τουλάχιστον το 1/3 (ένα τρίτο) των μελών του Δ.Σ. με κα¬ 
θορισμένα θέματα. Στην πρόσκληση απαραίτητα αναφέ- 
ρονται ο τόπος, ο χρόνος και τα θέματα. 

2. Για να συνεδριάσει τοΔ.Σ. απαιτείται απαρτία, δηλ.τα 
δύο τρίτα (2/3) των μελών, μεταξύ τους τον Πρόεδρο ή 
τον Αντιπρόεδρο. 

3. Οι αποφάσεις του Δ.Σ. λαμβάνανται με απόλυτη πλει- 
οψηφί'α και σε περίπτωση ισοψηφίας ισχύει η ψήφος του 
Προέδρου. Η ψηφοφορία είναι φανερή πλην επί προσω¬ 
πικών θεμάτων. 

4. Ο Γραμματέας του Δ.Σ. τηρεί τα πρακτικά της συνε¬ 
δρίασης που τα υπογράφουν τα παρόντα μέλη μετά τη λή¬ 
ξη της συνεδρίασης. Τα πρακτικά καθαρογράφονται κα¬ 
νονικά και μονογράφονται από τους παρόντες με ευθύνη 
του Γ ραμματέα στην επόμενη συνεδρίαση. 

5. Αυτούσιο το περιεχόμενο των καθαρογραμμένων 
πρακτικών καταχωρείται σε ειδικό βιβλίο πρακτικών που 
σε κάθε σελίδα υπογράφουν οι παρόντες στη συνεδρία¬ 
ση και στο τέλος υπογράφει ο Πρόεδρος. 

6. Οι αποφάσεις του Δ.Σ. είναι εκτελεστές ύστερα από 
τη μονογράφηση των παρευρισκομένων συμβούλων στο 
αποφασιστικό. 

7. Οι αποφάσεις του Δ.Σ. εκτελούνται με ευθύνη και μέ¬ 
ριμνα του Διευθυντού του ΝΠΔΔ ή από πρόσωπα που ο- 

ρίζει το Δ.Σ. και αποδίδεται λογαριασμός πεπραγμένων 
στο Δ.Σ. 

8. Τα επίσημα έγγραφα σφραγίζονται με τη σφραγίδα 
του ΝΠΔΔπου φυλάσσεται με ευθύνη του Γραμματέα. 

9. Για τον έλεγχο των αποφάσεων του Δ.Σ. ισχύουν οι πε¬ 
ρί ελέγχου των ομοειδών αποφάσεων του Δημ. Συμβουλί¬ 
ου διατάξεις του Κώδικα περί Δήμων και Κοινοτήτων. 

10. Αν κάποιο από τα μέλη του Δ.Σ. απουσιάζει αδικαιο¬ 
λόγητα τρεις συνεχείς τακτικές συνεδριάσεις ή τέσσερις 
σε διάστημα τριών (3) μηνών, το Δ.Σ. εισηγείται την αντι¬ 
κατάστασή του στο Δημ. Συμβούλιο. 

Άρθρο 10ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΤΟΥ ΠΡΟΕΔΡΟΥ ΤΟΥ Δ.Σ. 

1. Συγκαλεί τις τακτικές και έκτακτες συνεδριάσεις του 
Δ.Σ. 

2. Καταρτίζει μαζί με το Γραμματέα την ημερήσια διά¬ 
ταξη κάθε συνεδρίασης. 

3. Υπογράφει με τον ελέγχοντα σύμβουλο και το Γραμ- 
ματέατου Δ.Σ. όλα τα διπλότυπα εισπράξεων και όλες τις 
εξοφλητικές αποδείξεις του Δ.Σ. του ΝΠΔΔ, καθώς και τα 
εντάλματα πληρωμής και αγοράς. 

4. Υπογράφει μαζί με το Γραμματέα του Δ.Σ. όλα τα έγ¬ 
γραφα που απευθύνονται στις διάφορες αρχές, υπηρε¬ 
σίες, οργανισμούς κ.λπ. 

5. Καταρτίζει μαζί με το Γραμματέα και τον ελέγχοντα 
σύμβουλο το σχέδιο του ετήσιου προϋπολογισμού εσό¬ 
δων κι εξόδων και το θέτει υπόψη για ψήφιση. 

6. Εισηγείται μαζί με το Γραμματέα και τον ελέγχοντα 
σύμβουλο τον ετήσιο απολογισμό και τον θέτει υπόψη του 
Δ.Σ. για ψήφιση. 

7 Ο Πρόεδρος εκπροσωπεί το Νομικό Πρόσωπο ενώ¬ 
πιον κάθε Δικαστικής και Δημόσιας Αρχής και όταν αυτός 
είναι απών ή κωλύεται από τον Αντιπρόεδρο, 

Άρθρο 11ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΤΟΥ ΑΝΤΙΠΡΟΕΔΡΟΥ ΤΟΥ Δ.Σ. 

Ο Αντιπρόεδρος του Δ.Σ. αναπληρώνει τον Πρόεδρο 
στα καθήκοντά του κάθε φορά που απουσιάζει ή κωλύε¬ 
ται. 

Άρθρο 12ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΤΟΥ ΓΡΑΜΜΑΤΕΑ ΤΟΥ Δ.Σ. 

1. Έχει τη μέριμνα και την ευθύνη για τη σωστή λει¬ 
τουργία του πρωτοκόλλου της γραμματείας και του αρ¬ 
χείου του Δ.Σ. του Οργανισμού. 

2. Κυρώνει με την υπογραφή του τα αντίγραφα των α¬ 
ποφάσεων του Δ.Σ. και των πρωτότυπων, επίσημων εγ¬ 
γράφων του αρχείου του Δ.Σ. γενικά. 

3. Ελέγχει την εισερχόμενη στον Οργανισμό αλληλο¬ 
γραφία και προωθεί στον Πρόεδρο τα έγγραφα για τα ο¬ 
ποία πρέπει να λάβει γνώση. 

4. Θέτει έγκαιρα υπόψη του Προέδρου του Σ.Σ. τα θέ¬ 
ματα και με εντολή του καταρτίζει την ημερήσια διάταξη 
κάθε συνεδρίασης. 

5. Μεριμνά για την έγκαιρη αποστολή στα μέλη του Δ.Σ. 
της πρόσκλησης τακτική κι έκτακτη συνεδρίαση. 

6. Μεριμνά κιευθύνεταιγιατην εγγραφή των πρακτικών 
στο βιβλίο Πρακτικών και την υπογραφή τους από τα πα¬ 
ρόντα στη συνεδρίαση μέλη του Δ.Σ. 


7. Μεριμνά κιευθύνεται για την προώθηση της αλληλο¬ 
γραφίας του Οργανισμού. 

8. Συνυπογράφει με τον Πρόεδρο την εξερχόμενη αλ¬ 
ληλογραφία. 

9. Συνυπογράφει με τον Πρόεδρο και ελέγχοντα σύμ¬ 
βουλο τα εντάλματα πληρωμής. 

10. Συνυπογράφει με τον Πρόεδρο και ελέγχοντα σύμ¬ 
βουλο το σχέδιο του ετήσιου προϋπολογισμού. 

11. Συνυπογράφει με τον Πρόεδρο και ελέγχοντα σύμ¬ 
βουλο τον ετήσιο απολογισμό. 

Άρθρο 13ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΤΟΥ ΕΛΕΓΧΟΝΤΑ ΣΥΜΒΟΥΛΟΥ 

1. Συνυπογράφει μαζί με τον Πρόεδρο και το Γραμμα¬ 
τέα τα διπλότυπα είσπραξης και τις εξοφλητικές αποδεί¬ 
ξεις καθώς και τις αποδείξεις πληρωμής. 

2. Μεριμνά για την έγκαιρη είσπραξη των εσόδων και δι¬ 
καιωμάτων του Οργανισμού. 

3. Μεριμνά για τη σωστή, ανελλιπή και έγκαιρη τήρηση 
των λογιστικών βιβλίων του Οργανισμού. 

4. Συνυπογράφει μαζί με τον Πρόεδρο και το Γραμμα¬ 
τέα του Δ.Σ. τον ετήσιο απολογισμό. 

5. Μεριμνά για την έγκαιρη κατάρτιση του σχεδίου του 
ετήσιου προϋπολογισμού που τον προσυπογράφει μαζί 
με τον Πρόεδρο και το Γ ραμματέα του Δ.Σ. και συντάσσει 
την εισηγητική έκθεση για τη συζήτησή του και την ψήφι¬ 
σή του από το Δ.Σ. 

Άρθρο 14ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΤΟΥ ΕΦΟΡΟΥ 

1. Εποπτεύει για τη σωστή λειτουργία των εγκαταστά¬ 
σεων του Οργανισμού. 

2. Επιμελείται για τη διατήρηση των εγκαταστάσεων, 
των μέσων και του υλικού του Οργανισμού. 

3. Επιμελείται για την επισκευή των εγκαταστάσεων, 
των μέσων και του υλικού του Οργανισμού. 

4. Επιμελείται για την αντικατάσταση μέσων και υλικών 
που κρίνονται ακατάλληλα και μη επισκευάσιμα, σε συ¬ 
νεργασία με τον Πρόεδρο και το Γραμματέα. 

5. Επιμελείται την αποδοτική και ομαλή λειτουργία του 
Οργανισμού. 

Άρθρο 15ο 

ΟΙΚΟΝΟΜΙΚΗ ΔΙΑΧΕΙΡΙΣΗ 

Οι διατάξεις της Δημοτικής - Κοινοτικής Νομοθεσίας 
περί διεξαγωγής της Ταμιακής Υπηρεσίας των Δήμων οι¬ 
κονομικού έτους και οικονομικής χρήσης, ψήφισης Δημο¬ 
σίου προϋπολογισμού, απόφασης και ελέγχου Δημ. Απο¬ 
λογισμού Δημοσίων Έργων και Προμηθειών, σύναψης 
δανείου κ.λπ., εφαρμόζονται κατ’ αναλογία και από το Δι¬ 
οικητικό Συμβούλιο του Οργανισμού. 

Άρθρο 16ο 
ΠΡΟΣΩΠΙΚΟ 

Το προσωπικό του ΝΠΔΔ καθορίζεται από το Δ.Σ. σύμ¬ 
φωνα με τις απαιτούμενες ανάγκες του. Αρχικά το προ¬ 
σωπικό του ΝΠΔΔ καθορίζεται ως εξής: 

1. Τρεις (3) γυμναστές (προπονητές) καθηγητές φυσι¬ 
κής αγωγής. 

2. Μία (1) γραμματέας. 

3. Ένας (1) φυσιοθεραπευτήςπτυχιούχος ΤΕΙ. 

4. Ένας (1) γιατρός. 

5. Τρεις (3) φύλακες (συντηρητές, καθαριστές) αθλητι¬ 
κών χώρων. 

Άρθρο 17ο 

ΠΡΟΣΛΗΨΗ ΠΡΟΣΩΠΙΚΟΥ 

Το προσωπικό του Ν ΠΔΔ θα προσλαμβάνεται ύστερα α¬ 
πό απόφαση του Δ.Σ., όπου θα καθορίζεται κι εργασιακή 
σχέση, λαμβάνοντας υπόψη και την ισχύουσα 
Νομοθεσία. 

Άρθρο 18ο 

ΟΡΙΣΜΟΣ ΚΑΙ ΚΑΘΗΚΟΝΤΑ 
- ΑΡΜΟΔΙΟΤΗΤΕΣ ΔΙΕΥΘΥΝΤΟΥ 

1. Ο Διευθυντής ορίζεται με απόφαση του Δ.Σ. του 
Οργανισμού πρέπει δε να είναι πτυχιούχος Ανώτατης ή 
Ανώτερης Σχολής. 

2. Ειδικότερα ο Διευθυντής κατευθύνει και ελέγχει όλες 
τις υπηρεσίες του ΝΠΔΔ και συνεργάζεται μαζί τους για 
τη σύννομη και εύρυθμη λειτουργία τους. 

3. Μεριμνά για την έγκαιρη υλοποίηση των αποφάσεων 
του Δ.Σ. 

4. Μεριμνά και ευθύνεται για την εφαρμογή του 
Κανονισμού λειτουργίας των εγκαταστάσεων του ΝΠΔΔ. 

5. Κατευθύνει και ελέγχει το προσωπικό του ΝΠΔΔ για 
τη σωστή κι αποδοτική λειτουργία. 

6. Ευθύνεται για την ομαλή λειτουργία, τάξη και καθα¬ 
ριότητα των εγκαταστάσεων του ΝΠΔΔ. 

7. Εισηγείται κάθε κατάλληλο μέτρο για την καλή λει¬ 
τουργία και την βελτίωση συνθηκών κ.λ.π. του ΝΠΔΔ. 

8. Ασκεί κάθε ενέργεια που του ανατίθεται από το Δ.Σ. 
του ΝΠΔΔ κ.λ.π. 

Άρθρο 19ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΓΥΜΝΑΣΤΩΝ 

Οι γυμναστές: 

1. Είναι υπεύθυνοι για τη σωστή, υγιεινή και ψυχαγωγι¬ 
κή άθληση των αθλουμένων στα τμήματά τους (γυμναστι¬ 
κή, κλασικός αθλητισμός κ.λ.π.). 

2. Εισηγούνται πρόσφορα μέτρα και προγράμματα που 
συμβάλλουν στην καλλιέργεια του αθλητικού πνεύματος. 

3. Εκπονούν και υλοποιούν με έγκριση του Δ.Σ. προ¬ 
γράμματα που έχουν σκοπό τη βελτίωση της αθλητικής α¬ 
γωγής, φυσικής κατάστασης, υγείας και ψυχαγωγίας των 
αθλουμένων. 

4. Μεριμνούν και εισηγούνται στο Δ.Σ. κατάλληλα μέτρα 
για την άθληση ατόμων με ειδικές ανάγκες. 

5. Μεριμνούν για την αξιοποίηση και κατάλληλη διάθε¬ 
ση των αθλητικών εγκαταστάσεων και υλικού. 

6. Ευθύνονται για την εφαρμογή των κανονισμών διεξα¬ 
γωγής των αθλημάτωντων οποίων έχουν αρμοδιότητα. 

7. Μεριμνούν για την αποφυγή ατυχημάτων κατά την ώ¬ 
ρα της άθλησης των αθλουμένων στα τμήματά τους. 

Άρθρο 20ο 

ΚΑΘΗΚΟΝΤΑ ΓΡΑΜΜΑΤΕΑ ΤΟΥ Ν.Π.Δ.Δ. 

Ο Γραμματέαςτου Οργανισμού μεριμνά, ενεργεί και ευ- 
θύνεται με τις οδηγίες του Προέδρου και του Δ.Σ. του 
Οργανισμού όπως προβλέπει ο Κώδικας. 

Άρθρο 21ο 

ΚΑΘΗΚΟΝΤΑ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

Το Υγειονομικό Προσωπικό παρέχει άμεση υγειονομική 
περίθαλψη στους ευρισκόμενους στους χώρους του 


ΝΠΔΔ σε περίπτωση ατυχήματος ή υγειονομικού επεισο¬ 
δίου και ενδιαφέρονται όταν χρειαστεί για την άμεση με¬ 
ταφορά τους στο Νοσοκομείο. 

Άρθρο 22ο 

ΣΦΡΑΓΙΔΑ ΤΟΥ Ν.Π.Δ.Δ. 

Ο Οργανισμός διαθέτει στρογγυλή σφραγίδα με την ε¬ 
πωνυμία «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ ΝΕΑΣ 
ΠΕΡΑΜΟΥ - Ν.Π.Δ.Δ» και έχει στη μέση Έμβλημα του 
Δήμου, επίσης στον εξωτερικό κύκλο της σφραγίδας τις 
λέξεις ΕΛΛΗΝΙΚΗ ΔΗΜΟΚΡΑΤΙΑ. 

Άρθρο 23ο 

Ο Οργανισμός μπορεί να μισθώνει χώρους και να τους 
διαμορφώνει σε Δημοτικά Αθλητικά Κέντρα. 

Άρθρο 24ο 

Για κάθε περίπτωση που δεν προβλέπεται από τον πα¬ 
ρόντα κανονισμό έχουν εφαρμογή οι σχετικές διατάξεις 
του Κώδικα της Κοινοτικής και Δημοτικής Νομοθεσίας και 
οι σχετικές διατάξεις του Ν.Δ. 650/1970 περί γυμναστη¬ 
ρίων αφού δεν αντίκεινται στις διατάξεις του Κώδικα 
Δήμων και Κοινοτήτων. 

Ακροτελεύτιο Αρθρο 
ΚΑΛΥΨΗ ΔΑΠΑΝΗΣ 

Η δαπάνη του παραπάνω ΝΠΔΔ θα καλυφθεί από τον 
προϋπολογισμό του Δήμου Νέας Περάμου δεδομένου ό¬ 
τι έχει προβλεφθεί σχετική πίστωση πέντε εκατομμύρια 
δραχμές (5.000.000 δρχ.). 

Η παρούσα να δημοσιευθεί στην Εφημερίδα της 
Κυβερνήσεως. 

Αιγάλεω, 16 Μαρτίου 1998 

Με εντολή Γ ενικού Γ ραμματέα Περιφέρειας 
Ο Διευθυντής 
ΝΙΚ. ΣΩΤΗΡΟΠΟΥΛΟΣ 

-♦- 

Αριθ. 2269 (3) 

Διάλυση της επιχείρησης «Τουριστικής Ανάπτυξης»του 
Δήμου Κατερίνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις α, των άρθρων 277 και 284 του ΔΚΚ (ΠΔ 
410/1995), β. την 85050/1984 εγκύκλιο του Υπουργείου 
Εσωτερικών Δημ. Διοίκησης και Αποκέντρωσης. 

2. Την αριθμ. 39155/15.9.1998 απόφαση του 
Υπουργείου Εσωτερικών, που αφορά τη σύσταση 
Δημοτικής Επιχείρησης Τουριστικής Ανάπτυξης, στο 
Δήμο Κατερίνης. 

3. Το Π,Δ. 250/1989 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

4. Το Ν, 2503/1997 «Διοίκηση, Οργάνωση, στελέχωση 
της Περιφέρειας, ρύθμιση θεμάτων για την Τοπική Αυτ/ση 
και άλλες διατάξεις». 

5. Την αριθμ. 50/1997 απόφαση του Δημοπκού Σ/λίου 
Κατερίνης. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Τη διάλυση της Επιχείρησης με την επωνυμία «Δημο¬ 
τική Επιχείρηση Τουριστικής και Πολιτιστικής Ανάπτυξης 
Κατερίνης» (ΔΕΤΠΑΚ), για το λόγο ότι δεν έχει επιτευχθεί 
μέχρι σήμερα ο σκοπός για τον οποίο είχε συσταθεί η επι¬ 
χείρηση αυτή, όπως αναλυτικά αναφέρεται στην 50/97 α¬ 
πόφαση του Δημ. Σ/λίου Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 4 Μαρτίου 1998 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 
-♦- 

Αριθ. 2579 . (4) 

Τροποποίηση Κανονισμού ΚΑΦ ΛΙΜΕΝΑ ΡΟΔΟΥ προθε¬ 
σμίας απόδοσης πόρων. 

Ο ΔΙΕΥΘΥΝΤΗΣ ΤΟΠΙΚΗΣ ΛΥΤΟΔ/ΣΗΣ 
ΚΑΙ Δ/ΣΗΣ Ν. ΔΩΔΕΚΑΝΗΣΟΥ 

Έχοντας υπόψη: 

α) Το άρθρο 7του Ν. 2503/97 (ΦΕΚ 107/Α/30.5.97) «Περί 
Διοίκησης, Οργάνωσης, Στελέχωσης της Περιφέρειας 
κ.λ.π.». 

β) Την υπ' αριθμ. 4699/29.8.97 απόφαση Γενικού 
Γραμματέα Περιφέρειας Νοτίου Αιγαίου «Περί ανάθεσης 
υπογραφής εγγράφων με εντολή του στο Δ/ντή Τοπ. 
Αυτοδ/σης και Διοίκησης. 

γ) Το άρθρο 6 ΝΔ 1254/49, ΝΔ 532/70, ΒΔ 711/70, ΠΔ 
369/89 άρθρο 3 παρ. 1 εδάφιο β, υπεδ. γγ', Ν. 2240/94, Ν. 
2386/96 και άρθρο 14 Ν. 2399/96. 

δ} Την απόφαση αριθμ. 58771/10544/10.2.62 (ΦΕΚ47 Β) 
Υπουργού Εργασίας «Περί εγκρίσεως Κανονισμού ΚΑΦ 
ΛΙΜΕΝΑ ΡΟΔΟΥ». 

ε) Απόσπασμα του υπ’ αριθμ. 4/25.2.1998 πρακτικού 
ΕΡΦΛ/ΡΟΔΟΥ, αποφασίζουμε: 

Τροποποιούμε την παράγραφο 6 του άρθρου 6 της υπ' 
αριθμ. 58771/10544/10.2.1962 (ΦΕΚ 47 Β) Απόφασης 
Υπουργού Εργασίας «Περί εγκρίσεως Κανονισμού ΚΑΦ 
ΛΙΜΕΝΑ ΡΟΔΟΥ» ως ακολούθως: 

ΠΑΡΑΓΡΑΦΟΣ 6 

α) Η Διοίκηση των φορτ/τών, ο υπόλογος και οι εισπρά- 
κτορες των εργατικών Δικαιωμάτων, οι οποίοι ενεργούν 
ως εντολοδόχοι του ΚΑΦ ΛΙΜΕΝΑ ΡΟΔΟΥ υποχρεούνται 
όπως καταθέτουν τις συνολικές εισφορές (Εργοδοτών - 
Εργαζομένων) υπέρ του ΚΑΦ, που αντιστοιχούν στα 
φορτ/κά δικ/τα ενός δεκαπενθημέρου, εντός επτά (7) η¬ 
μερών από της λήξεως της 15ης και της τελευταίας ημέ¬ 
ρας εκάστου μηνός, ήτοιτο αργότερο την 22αντου μηνός 
για το πρώτο δεκαπενθήμερο και την 7ην του επομένου 
για το δεύτερο δεκαπενθήμερο. 

β) Εάν καθίσταται αδύνατη η απόδοση των εισφορών υ¬ 
πέρ του ΚΑΦ από τον υπεύθυνο εισπράξεων και πληρω- 
μώντου Σωματείου φορτ/τών Λιμένος Ρόδου εντός του α¬ 
νωτέρω χρονικού διαστήματος από λόγους αντικειμενικής 
αδυναμίας η ΕΡΦΛ/'ΡΟΔΟΥ δύναται με αιτιολογημένη α¬ 
πόφασή της, να προτείνει το χρονικό διάστημα απόδοσης 
των εισφορών κατά περίπτωση σταθμίζουσα τις ειδικότε¬ 
ρες συνθήκες που αντιμετωπίζει το Σωματείο φορτ/τών 
Λιμένος Ρόδου του χρονικού αυτού διαστήματος απόδο¬ 
σης μη δυνάμενο να υπερβεί τις τριάντα ημέρες (30). 

Από τις διατάξεις της παρούσης δενπροκαλείται δαπά¬ 
νη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 10 Μαρτίου 1998 

Με εντολή Γ ενικού Γ ραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 
-♦- 

Αριθ. 2578 (5) 

Συμπλήρωση Ειδικής Διάταξης στην υπ' αριθ. 58771/ 
10544/10/2/1962 (ΦΕΚ 47 Β) Απόφαση Υπουργού 
Εργασίας «Περί εγκρίσεως Κανονισμού ΚΑΦ ΛΙΜΕΝΑ 
ΡΟΔΟΥ». 

Ο ΔΙΕΥΘΥΝΤΗΣ ΤΟΠΙΚΗΣ ΑΥΤΟΔ/ΣΗΣ 
ΚΑ! Δ/ΣΗΣ Ν. ΔΩΔΕΚΑΝΗΣΟΥ 

Έχοντας υπόψη: 

α) Το άρθρο 7του Ν. 2503/97 (ΦΕΚ 107/Α/30.5.97) «Περί 
Διοίκησης, Οργάνωσης, Στελέχωσης της Περιφέρειας 
κ.λ.π.». 

β) Την υπ' αριθμ. 4699/29.8.97 απόφαση Γενικού 
Γ ραμματέα Περιφέρειας Νοτίου Αιγαίου «Περί ανάθεσης 
υπογραφής εγγράφων με εντολή του στο Δ/ντή Τοπ. 
Αυτοδ/σης και Διοίκησης. 

γ) Το άρθρο 6 ΝΔ 1254/49, ΝΔ 532/70, ΒΔ 711/70, ΠΔ 
369/89 άρθρο 3 παρ. 1 εδάφιο β. υπεδ. γγ', Ν. 2240/94, Ν. 
2386/96 και άρθρο 14 Ν. 2399/96. 

δ) Την απόφαση αριθμ. 58771/10544/10.2.62 (ΦΕΚ 47 Β) 
Υπουργού Εργασίας «Περί εγκρίσεως Κανονισμού ΚΑΦ 
ΛΙΜΕΝΑ ΡΟΔΟΥ». 

ε) Απόσπασμα του υπ’ αριθμ. 3/3.2.1998 πρακτικού 
ΕΡΦΛ/ΡΟΔΟΥ, αποφασίζουμε: 

Συμπεριλαμβάνουμε στην υπ’ αριθμ. 58771/10544/ 
10.2.1962 (ΦΕΚ 47 Β) Απόφαση Υπουργού Εργασίας 
«Περί εγκρίσεως Κανονισμού ΚΑΦ ΛΙΜΕΝΑ ΡΟΔΟΥ» και 
συγκεκριμένα στο άρθρο 26 «ΓΕΝIΚΑΙ ΔΙΑΤΑΞΕΙΣ» ως 
παρ. 3 την παρακάτω διάταξη: 

Άρθρο 26 παρ.3 

«Το ΚΑΦ εγγυάταιτην εξόφληση δανείων που χορηγού¬ 
νται από το λογαριασμό προστασίας φορτοεκφορτωτών 
Λιμενεργατών (Λ.Π.Φ.Λ.) για την αγορά μηχανικών μέσων 
και εργαλείων (παραιτούμενο του δικαιώματος της εν- 
στάσεωςτης διζήσεως (άρθρο 855 ΑΚ)». 

Από τις διατάξεις της παρούσης δενπροκαλείται δαπά¬ 
νη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 10 Μαρτίου 1998 

Με εντολή Γ ενικού Γ ραμματέα Περιφέρειας 
Ο Διευθυντής 
Ρ. ΡΙΖΟΠΟΥΛΟΣ 
-·- 

Αριθ. Α.Π. 28/843 (6) 

Αλλαγή επωνυμίας Ερασιτεχνικής Σχολής χορού. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί αργανώσεως και διοικήσεως 

Σχολών Ανωτέρας Καλλιτεχνικής Εκπ/σης κ.λ.π. (ΦΕΚ 
127/Α/13.5.81). 

3. Το άρθρο 15του Ν. 1348/83 «Διάλυσητου Ν.Π.Δ.Δ. με 
την επωνυμία «Άρμα Θέσπιδος» και άλλες διατάξεις (ΦΕΚ 
47/Α/14.4.83). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.83). 

5. Την αριθμ. ΥΠΠΟ/ΔΙΟΙΚ/ο-ε/Φ.09/32530/8.8.86 (ΦΕΚ 
548/Β/12.8.86} απόφαση της Υπουργού Πολιτισμού 
«Μεταβίβαση αρμοδιοτήτων και δικαιώματος υπογραφής 
με εντολή Υπουργού» στο Γενικό Γραμματέα, στον Ειδικό 
Γραμματέα του Διοικητικού τομέα, Πολιτικής Κληρονομιάς 
και στους Προϊσταμένους Δ/νσεων Τμημάτων και Γραφείων 
της Κεντρικής Υπηρεσίαςτου Υπουργείου Πολιτισμού. 

6. Την αριθμ. 5597/13.8.91 απόφασή μας που δημοσι- 
εύθηκε στο ΦΕΚ 98/30.9.91 τ.Β' «χορήγηση άδειας ίδρυ¬ 
σης και λειτουργίας ερασιτεχνικής Σχολής χορού» στις 
Αλεξάνδρα Παπανδρέου - Μαρία Κυριακίδου «Ο.Ε.» στη 
Θεσ/νίκη - Κίου 10 (Καλαμαριά). 

7. Την από 17.2.98 αίτηση των Α. Παπανδρέου - Μ. 
Κυριακίδου «Ο.Ε.» με την οποία μας υποβλήθηκε αντίγρα¬ 
φο λύσης του εταιρικού, θεωρημένου από το Πρωτοδικείο 
Θεσ/νίκης με την οποία ζητούν την αλλαγή της επωνυμίας 
της Ερασιτεχνικής Σχολής, αποφασίζουμε: 

Τροποποιούμε την αριθμ. 5597/13.8.91 απόφασή μας 
(ΦΕΚ 798/30.9.91 τ. Β') ως προς την επωνυμία της ερασι¬ 
τεχνικής σχολής χορού, που λειτουργεί με έδρα τη 
Θεσ/νίκη και στην οδό Κίου 10 - Καλαμαριά, αντί 
Ερασιτεχνική Σχολή Χορού με την επωνυμία «Αλεξάνδρα 
Παπανδρέου - Μαρία Κυριακίδου Ο.Ε.» «Ερασιτεχνική 
Σχολή Χορού Αλεξάνδρα Παπανδρέου» από 17.2.98. 

Η παρούσα να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Μαρτίου 1998 
Ο Νομάρχης 

ΚΩΝ/ΝΟΣ ΠΑΠΑΔΟΠΟΥΛΟΣ 
-♦- 

Αριθ. 1433 (7) 

Υπαγωγή προσωπικού της Κοινότητας Λάγκας Ν. 

Καστοριάς στις διατάξεις του Α' μέρους του Ν. 

1188/81. 

ΤΟ ΚΟΙΝΟΤΙΚΟ ΣΥΜΒΟΥΛΙΟ ΛΑΓΚΑΣ 

Έχοντας υπόψη: 

α) Τις διατάξεις του άρθρου 8 παρ. 1 του Ν. 1188/81. 

β) Την θετική γνωμοδότηση του Υπηρεσιακού Συμβου¬ 
λίου ΟΤΑ Καστοριάς (πρακτικό 1/1998), αποφασίζει: 

Την υπαγωγή του τακτικού προσωπικού της Κοινότητας 
Λάγκας στις διατάξεις του Α' μέρους του Ν. 1188/81, ε¬ 
πειδή συντρέχουν όλες οι νόμιμες προϋποθέσεις, 

Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάγκα, 28 Φεβρουάριου 1998 

Ο Πρόεδρος της Κοινότητας 

ΑΘΑΝΑΣΙΟΣ Β. ΚΑΡΑΝΤΙΝΟΣ 


8227 (8) 

Διαφήμιση και Ενημέρωση από Ανώνυμες Εταιρίες 
Διαχείρισης Αμοιβαίων Κεφαλαίων. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 126η/24.2.98, ΘΈΜΑ 4ο) 

Αφού έλαβε υπόψη: 

1. Τις διατάξεις της παρ. 1ζ του άρθρου 78 του Ν. 
1969/91 (ΦΕΚ 167Α) «Εταιρίες Επενδύσεων Χαρτο¬ 
φυλακίου, Αμοιβαία Κεφάλαια, διατάξεις εκσυγχρονι¬ 
σμού και εξυγίανσης της κεφαλαιαγοράς και άλλες δια¬ 
τάξεις», όπως συμπληρώθηκε με το άρθρο 18 του Ν. 
2198/94 (ΦΕΚ 43). 

2. Το άρθρο 29Α του Ν. 1558/85 «Κυβέρνηση και 
Κυβερνητικά Όργανα», όπως προστέθηκε μετο άρθρο 27 
του Ν. 2081/92 (ΦΕΚ 152 Α). 

3. Το άρθρο 24 παρ. 3 του Ν. 1969/91. 

4. Την απόφαση της 119ης/25.8.92 Συνεδρίασης της 
Επιτροπής Κεφαλαιαγοράς. 

5. Τα από 13.2.95 και 7.6.96 έγγραφα της Επιτροπής 
Κεφαλαιαγοράς σχετικά μετο θέμα. 

6. Την ανάγκη για πληρέστερη και ακριβέστερη πληρο¬ 
φόρηση του επενδυτικού κοινού που τοποθετεί τις απο¬ 
ταμιεύσεις του σε μερίδια αμοιβαίων κεφαλαίων, αποφα¬ 
σίζει ομόφωνα: 

1. Σε κάθε έντυπο/ ανακοίνωση, διαφήμιση ή σελίδα του 
ΙΝΤΕΒΝΕΤ των Ανωνύμων Εταιριών Διαχείρισης Αμοι¬ 
βαίων Κεφαλαίων, θα πρέπει να αναγράφεται η ακόλουθη 
δήλωση: 

«Τα Αμοιβαία Κεφάλαια δεν έχουν εγγυημένη απόδοση 
και οι προηγούμενες αποδόσεις δεν διασφαλίζουν τις 
μελλοντικές». 

Η δήλωση αυτή θα πρέπει να αναγράφεται με κεφαλαία 
γράμματα, ευκρινώς, στο κάτω κεντρικό μέρος των εντύ¬ 
πων/ ανακοινώσεων, διαφημίσεων και αν πρόκειται για 
πολυσέλιδο έντυπο στο εξώφυλλό του. Η δε γραμματο¬ 
σειρά να είναι ίδια με την γραμματοσειρά του κυρίως κει¬ 
μένου. 

Όταν Αμοιβαία Κεφάλαια διαφημίζονται δια ραδιοφω¬ 
νικού ή τηλεοπτικού μηνύματος θα πρέπει στο τέλος του 
μηνύματος να μεταδίδεται ευκρινώς η ανωτέρω δήλω¬ 
ση. 

2, Η ευθύνη για ενημέρωση των επενδυτών (μέσω των ε¬ 
νημερωτικών δελτίων, των απλοποιημένων δελτίων, του 
ενημερωτικού εντύπου του τελευταίου εξαμήνου με την 
ποσοστιαία σύνθεση του ενεργητικού του Αμοιβαίου 
Κεφαλαίου και των κανονισμών που αφορούν το συγκε¬ 
κριμένο Αμοιβαίο Κεφάλαιο) ανήκει στην αντίστοιχη εται¬ 
ρεία Διαχείρισης, ανεξάρτητα με την ευθύνη κάθε νομι¬ 
κού ή φυσικού προσώπου το οποίο διαμεσολαβεί με ο¬ 
ποιαδήποτε ιδιότητα για τη διάθεση μεριδίων στους 
επενδυτές που υποβάλλουν αίτηση συμμετοχής. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


